**הרצח** (בדנית: **Forbrydelsen**, מילולית: "הפשע") היא סדרת דרמה משטרתית דנית שנוצרה על ידי סורן סווייסטרופ והופקה על ידי תאגיד השידור הציבורי של דנמרק בהפקה משותפת עם ZDF. הוקרנה בבכורה בערוץ הטלוויזיה הלאומי הדני DR1 ב-7 בינואר 2007, ומאז שודרה במדינות רבות.

הסדרה מתרחשת בקופנהגן וסובבת סביב חוקרת המשטרה שרה לונד (סופי גראבול). כל עונה עוקבת אחר מקרה רצח יום אחרי יום. כל פרק בן חמישים דקות מכסה עשרים וארבע שעות מהחקירה. הסדרה ידועה בתפניות העלילתיות, קשת הסיפור והגוון האפל שלה, ובמתן דגש שווה לסיפורי משפחתו של הנרצח ולהשפעה בחוגים פוליטיים לצד חקירת המשטרה. הסדרה נודעה גם בזכות הצילום של הסביבה הדנית שלו, וביכולת המשחק של צוות השחקנים שלו.

הסדרה הייתה הצלחה בינלאומית, במיוחד בבריטניה, גרמניה והולנד, וקיבלה מספר רב של פרסים ומועמדויות, כולל פרס באפט"א ופרס אמי בין-לאומי. הסדרה קיבלה מעמד של קאלט, ורומנים של כל עונה יצאו לאור בהוצאת מקמילן .

הפקה
----

### פיתוח

סורן סווייסטרופ, יוצר הסדרה והכותב הראשי, עבד בשיתוף פעולה הדוק עם השחקנית הראשית סופי גראבול לאורך כל תהליך הכתיבה כדי לפתח את דמותה של הבלשית שרה לונד. גראבול, במיוחד, הפכה להוטה להגן על דמותה. לגראבול הייתה היסטוריה בטלוויזיה הדנית של גילום דמויות מאוד רגשיות – היא עבדה עם סווייסטרופ לפני כן בסדרת הטלוויזיה "Nikolaj og Julie". הוא פנה אליה ישירות כדי שתגלם את התפקיד של לונד לפני שהעבודה על התסריט החלה.

### צילומים

למרות התעקשותה שהיא רוצה לשחק "אדם מבודד [שאינו] מסוגל לתקשר" גראבול התקשתה בתחילה למצוא את האיזון הנכון עבור לונד המרוחקת רגשית, עד שהבינה שהאנשים היחידים שהיא מכירה, שהיו כמו הדמות, היו גברים. כתוצאה מכך היא החלה "להתנהג כמו גבר" עד שהדמות התגבשה.

במהלך צילומי הסדרה הראשונה, סווייסטרופ גם סירב לחשוף את זהות הרוצח או אפילו נקודות עלילה ספציפיות לחברי צוות השחקנים, כולל גראבול. השחקנים קיבלו את התסריטים פרק אחר פרק רגעים ספורים לפני שהצילומים היו אמורים להתחיל. רק לגראבול נאמר שהיא לא הרוצחת.

עונות
-----

### עונה ראשונה

הסדרה הראשונה מורכבת מעשרים פרקים בני חמישים דקות, העוקבים אחר חקירת המשטרה על רצח צעירה מתחילתה ב-3 בנובמבר ועד לסיומה ב-22 בנובמבר.

עשרת הפרקים הראשונים הוצגו ב-DR1 בכל יום ראשון מתחילת ינואר עד אמצע מרץ 2007 והכוונה הייתה להציג את עשרת הפרקים הנותרים בינואר-מרץ 2008; אך הסדרה הייתה כה פופולרית בדנמרק שבתחילת מרץ הוכרז שעשרת הפרקים האחרונים יוקדמו לסתיו 2007; הם הוצגו מסוף ספטמבר עד סוף נובמבר 2007.

#### תקציר

חוקרת המשטרה שרה לונד מצפה ליומה האחרון במשטרת קופנהגן. היא אמורה לעבור לשוודיה עם ארוסה ולהתחיל לעבוד במשטרה השוודית, אבל הכל משתנה כאשר בחורה בת 19, ננה בירק לארסן, נעלמת. גופתה מתגלה ונמצא שהיא נאנסה ונרצחה באכזריות. יחד עם עמיתה, עוזר הבלש יאן מאייר, שרה צריכה להיות בחזית החקירה, שכן מהר מאוד מתברר שמדובר ברוצח אינטליגנטי ומסוכן מאוד.

הפוליטיקאי המקומי טרולס הרטמן נמצא בעיצומה של מערכת בחירות קשה כדי להפוך לראש העיר החדש של קופנהגן כאשר עדויות קושרות אותו לרצח, ומוסיפות חוט פוליטי ותככים נוספים לסיפור. במקביל, משפחתה וחבריה של ננה בירק לארסן נאבקים להתמודד עם אובדנם.

### עונה שנייה

העונה השנייה של הסדרה מתרחשת שנתיים לאחר מכן ומורכבת מעשרה פרקים. שודרה בדנמרק בין 27 בספטמבר ל-29 בנובמבר 2009.

#### תקציר

גופתה של אן דראגסהולם, עורכת דין ויועצת צבאית מתגלה בפארק הזיכרון של רויוונגן. 10 ימים לאחר הרצח, מנהל חקירת הרצח, לנארט בריקס, משתכנע שלא מדובר במקרה רצח רגיל ומנסה להחזיר את שרה לונד, שהורדה בדרגה ועובדת כשוטרת במשמר הגבול, בתקווה שתוכל לזרז את חקירת המקרה. המפקח אולריק סטריינג' מגיע לנמל שבו עובדת לונד כדי לבקש ממנה לחזור ולעזור לחקור את הרצח. לונד חושדת שהרצח אינו פשוט כפי שהוא נראה, למרות ההודאה הכפויה של בעלה של דרגסהולם. בינתיים, תומאס בוך, שר המשפטים שזה עתה מונה, חושד כי קודמו היה מעורב בטיוח של טבח באזרחים אפגנים על ידי חיילים דנים וכי אירוע זה קשור לרצח. לונד עומדת לעזוב את החקירה כאשר רצח שני, הפעם של יוצא צבא דני, מוביל לחשש כי קיצונים איסלאמיים מעורבים בפרשה.

בוך וצוותו חושפים ראיות נוספות לטיוח, אך הקבינט לוחץ עליו להאשים את הקיצונים המוסלמים ברציחות כדי להבטיח את העברת הצעת החוק נגד טרור.

### עונה שלישית

העונה השלישית הוקרנה בבכורה בטלוויזיה הדנית ב-23 בספטמבר 2012. ב-BBC Four החלה העונה השלישית החלה ב-17 בנובמבר 2012 עם 1.04 מיליון צופים.

#### תקציר

הסדרה האחרונה בת עשרה חלקים מתחילה ברצח של מלח. חקירתה של שרה לונד פונה לקהילות הפיננסיות והממשלתיות במהלך המשבר הפיננסי העולמי.

הצלחה עולמית
------------

הרצח הפכה ללהיט פשע בקרב הצופים הבריטים כשהוצגה ב-BBC Four באביב 2011. על אף שהוצגה עם תרגום בכתוביות, היא משכה יותר צופים מ-Mad Men, השיגה נתוני הערכת קהל של 94%, ותוארה כ"הסדרה הטובה ביותר כרגע בטלוויזיה". ההצלחה יצרה עניין בכל מה שקשור לדנמרק,  והסוודר של שרה לונד (שמקורו באיי פארו) היה נושא לכתבות בעיתונים והפך לפריט לבוש מבוקש.

למעלה מ-120 מדינות רכשו את שתי העונות הראשונות של הסדרה.

פרסים ומועמדויות
----------------

הרצח זכתה למספר פרסים והכרות מפסטיבלים וארגונים שונים מרחבי העולם ב-2007. בגלל פער הזמן בתאריכי שידור בין מדינות, הפרסים שהוענקו לשתי העונות הראשונות מתפרסים על פני מספר חריג של שנים.

בבריטניה, העונה הראשונה זכתה בפרס באפט"א לשנת 2011 בקטגוריית "הסדרה הבין-לאומית הטובה ביותר". היא גם הייתה מועמדת לפרס הקהל אך הפסידה לתוכנית הריאליטי "הדרך היחידה היא אסקס". העונה השנייה הייתה מועמדת שוב בקטגוריית "הסדרה הבין-לאומית הטובה ביותר" ב-2012, אך הפסידה לסדרה הדנית הממשלה.

תוכניות עם תרגום כתוביות בבריטניה
---------------------------------

בעקבות ההצלחה הביקורתית והרייטינג של הסדרה בבריטניה, החל ה-BBC לייבא ולשדר עוד תוכניות עם תרגום בכתוביות ממספר מדינות שונות.[דרוש מקור] בשנת 2012 שודרו ב-BBC Four הדרמה הדנית הפופולרית הממשלה והמיזם השוודי-דני הפופולרי עוד יותר הגשר, עם נתוני צפייה גבוהים דומים, בעוד שבאותה שנה ITV3 רכשה גם את סדרת TV2 המקורית אלו שהורגים (אנ').

עיבוד אמריקאי
-------------

בשנת 2011 הופק רימייק לסדרה בארצות הברית על ידי רשת הכבלים האמריקאית AMC, בשם ההריגה. הסדרה המקורית לא שודרה בארצות הברית. הסדרה רצה במשך שתי עונות לפני שבוטלה ב-27 ביולי 2012. ב־8 בנובמבר 2012, דווח כי מפיקי הסדרה נמצאים בשיחות אחרונות לפני הגעה להסכם עם אתר הסטרימינג נטפליקס לשיווק העונה השלישית. העונה השלישית עלתה לשידור ב-2 ביוני 2013. AMC ביטלה את הסדרה בשנית בספטמבר 2013, אולם אתר "נטפליקס" הזמין עונה רביעית בת 6 פרקים על מנת לסיים את הסדרה.

סופי גראבול, כוכבת הסדרה הדנית, התראיינה לתוכנית ה-BBC Radio 4 והסבירה שהרימייק האמריקאי נחוץ מכיוון שאמריקאים "מסיבה כלשהי לא יכולים לקרוא כתוביות, או שהם לא רוצים". גראבול עצמה הופיעה בהופעת אורח בתפקיד קטן בפרק בעונה השנייה של הסדרה האמריקאית.

קישורים חיצוניים
----------------

* 

* אתר האינטרנט הרשמי של הרצח

* "הרצח", במסד הנתונים הקולנועיים IMDb (באנגלית)

* "הרצח", באתר Metacritic (באנגלית)

* "הרצח", במסד הנתונים הקולנועיים KinoPoisk (ברוסית)

הערות שוליים
------------

1. ↑  Anthony, Andrew (13 במרץ 2011). "The Killing: Meet Sofie Gråbøl, star of the hit Danish crime thriller". *The Observer*. London. נבדק ב-17 באוגוסט 2012. `{{cite news}}`:  (עזרה)
2. ↑  "Forbrydelsen II". *IMDb*. אורכב מ-המקור ב-6 בספטמבר 2011. נבדק ב-27 בינואר 2011. `{{cite web}}`:  (עזרה)
3. ↑  "Forbrydelsen III". *IMDb*. אורכב מ-המקור ב-12 בדצמבר 2011. נבדק ב-27 בינואר 2011. `{{cite web}}`:  (עזרה)
4. ↑  Plunkett, John (19 בנובמבר 2012). "The Killing is back with a bang". *The Guardian*. נבדק ב-25 בנובמבר 2012. `{{cite news}}`:  (עזרה)
5. ↑  Kennedy, Emma (17 בדצמבר 2012). "The Killing III: was this really a fitting end for Sarah Lund?". *The Guardian*. נבדק ב-18 בדצמבר 2012. `{{cite news}}`:  (עזרה)
6. ↑  Frost, Vicky (4 במרץ 2011). "The Killing, a slow-moving drama with subtitles, is a hit for BBC". *The Guardian*. נבדק ב-21 במרץ 2011. `{{cite news}}`:  (עזרה)
7. ↑  Midgley, Neil (5 במרץ 2011). "BBC Four buys second series of The Killing". *The Daily Telegraph*. נבדק ב-21 במרץ 2011. `{{cite news}}`:  (עזרה)
8. ↑  Jarossi, Robin (6 במרץ 2011). "Why The Killing is the best thing on television – 10 reasons". *CrimeTimePreview*. נבדק ב-21 במרץ 2011. `{{cite web}}`:  (עזרה)
9. ↑  Dent, Grace; Booth, Hannah; Fox, Imogen (19 במרץ 2011). "Danmark – hvor det sker! Or... Denmark – where it's at!". *The Guardian*. נבדק ב-21 במרץ 2011. `{{cite news}}`:  (עזרה)
10. ↑  Unraveling Sarah Lund's Sweater on ‘The Killing (Forbrydelsen)’, Topic (באנגלית)
11. ↑  Heminsley, Alexandra (21 בפברואר 2011). "Sarah Lund's Faroese jumper is the surprise star of BBC4's The Killing". *The Guardian*. נבדק ב-21 במרץ 2011. `{{cite news}}`:  (עזרה)
12. ↑  "Dansk drama går så det suser". *NRK* (בנורווגית). 12 באוקטובר 2012. נבדק ב-22 באוקטובר 2012. `{{cite web}}`:  (עזרה)
13. ↑  "Television Awards Nominees and Winners in 2011 – Television". *British Academy of Film and Television Arts*. 22 במאי 2011. נבדק ב-23 במאי 2011. `{{cite web}}`:  (עזרה)
14. ↑  "Television Awards Winners in 2012 – TV Awards – Television". *British Academy of Film and Television Arts*. 24 באפריל 2012. נבדק ב-17 בנובמבר 2012. `{{cite web}}`:  (עזרה)
15. ↑  "The Killing (2011–2014)". *IMDb*. נבדק ב-27 בינואר 2011. `{{cite web}}`:  (עזרה)
16. ↑  "The Killing cancelled by AMC after two seasons". *Digital Spy*. 27 ביולי 2012. נבדק ב-2 בדצמבר 2012. `{{cite web}}`:  (עזרה)
17. ↑  "Woman's Hour". *BBC Radio 4*. 8 באפריל 2011. דקה 09:30. נבדק ב-2023-08-22. `{{cite web}}`:  (עזרה)
18. ↑  *The Killing (TV Series 2011–2014) - Trivia - IMDb* (באנגלית אמריקאית), נבדק ב-2023-08-22

| זוכי פרס באפט"א לטלוויזיה לתוכנית הבינלאומית הטובה ביותר |
| --- |
| 

|  |
| --- |
| הפמליה (2007) • גיבורים (2008) • מד מן (2009) • מד מן (2010) • הרצח ‏(2011) • הממשלה (2012) • בנות (2013) • שובר שורות (2014) • בלש אמיתי (2015) • טרנספרנט (2016) • סיפור פשע אמריקאי (2017) • סיפורה של שפחה (2018) • יורשים (2019) • כשהם רואים אותנו (2020) • Welcome to Chechnya (2021) • מסילת הרכבת המחתרתית (2022) • דאהמר - מפלצת: סיפורו של ג'פרי דאהמר (2023) |

 |


|  |  |
| --- | --- |
| בקרת זהויות עריכת הנתון בוויקינתונים | 
* VIAF: 741151002097030280009
* WorldCat (עם VIAF): 741151002097030280009

 |